Hierdie teks is dr. Llewellyn Curlewis, voormalige president van die Prokureursorde van Suid-Afrika, se toespraak wat hy tydens die Vereniging van Regslui vir Afrikaans (VRA) se seminaar oor die Nkandla-uitspraak gelewer het.
Dit is belangrik watter funksie die howe in Suid-Afrika vervul en veral hoe daardie howe en die reëls wat hul toepas, deur die bevolking beskou word en veral of dit waardeer en respekteer word. Is ons howe ŉ simbool van geregtigheid en billikheid?
Ons almal ken die lofwaardige beginsels van ons regstelsel soos wat dit oor eeue ontwikkel het. Myns insiens is die huidige legitimiteitskrisis van die Suid-Afrikaanse reg egter ontstellend en uiters gevaarlik.
Dit lyk asof die Grondwetlike Hof onlangs bewys het die sogenaamde “rule of law” (oppergesag van die reg) moet as nastrewenswaardige ideaal voorgehou word en verlore respek vir en vertroue in die regsorde kan moontlik minstens gedeeltelik herstel word.
Dit bevestig dat die amp van die Openbare Beskermer grondwetlik verskans is, dat daardie instellings se magte bindend van aard is en dit die instelling van onskatbare waarde is vir ŉ demokratiese bedeling. Dit is letterlik ŉ geskenk nagelaat deur die skrywers van die Grondwet.
Ek wil dit selfs waag om te sê die president het heel moontlik ook sy ampseed versuim indien die bewoording daarvan nagegaan word. Dit is egter nie pertinent vervat in die hofbevel nie.
In enige staat wat nie deur ‘n korrupte regering en hul leier bedryf word nie, sou die ganse spul laaaankal geskiedenis gewees het.
Natuurlik is dit ‘n insiggewende berig vir ons wat verstand het maar vir daardie klomp skelms is dit onaanvaarbaar. Hulle wil dit op die Afrika manier doen wat duidelik nie geduld sal word nie.
Die Wes-Kaapse polisie is op soek na vier mans wat Maandag menslike uitskot op die trappe van die provinsiale wetgewer in Kaapstad gestort het.
Verskeie soortgelyke voorvalle het Kaapstad oor die afgelope tyd getref. Mense betoog omdat hulle ontevrede is oor die sanitasiegeriewe in die stad se informele nedersettings.